CELEX: 62021TN0068
Language: el
Date: 2021-01-28 00:00:00
Title: Υπόθεση T-68/21: Προσφυγή-αγωγή της 28ης Ιανουαρίου 2021 — QA κατά Επιτροπής

19.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/43
            
         
      Προσφυγή-αγωγή της 28ης Ιανουαρίου 2021 — QA κατά Επιτροπής
      (Υπόθεση T-68/21)
      (2021/C 138/58)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: QA (εκπρόσωπος: C. Roth, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να υποχρεώσει την Ευρωπαϊκή Επιτροπή να καταβάλει [στην QA] το ποσό των 397 038,3 ευρώ για την υλική ζημία που υπέστη λόγω της εκ μέρους της Ευρωπαϊκής Επιτροπής παραβίαση των αρχών της αναλογικότητας και της χρηστής διοίκησης και την προσβολή των δικαιωμάτων άμυνας, τα οποία απορρέουν από το δίκαιο της Ευρωπαϊκής Ένωσης·
               
            
                  —
               
               
                  να υποχρεώσει την Ευρωπαϊκή Επιτροπή να καταβάλει [στην QA] το ποσό των 100 000 ευρώ για την ηθική βλάβη που υπέστη λόγω της παραβίασης της αρχής της αναλογικότητας, η οποία απορρέει από το δίκαιο της Ένωσης·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα, περιλαμβανομένων και των μη δυνάμενων να αναζητηθούν εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει τέσσερις λόγους, εκ των οποίων οι τρεις πρώτοι αφορούν την υλική ζημία την οποία ισχυρίζεται ότι υπέστη από διαφυγόντα κέρδη όσον αφορά τις τρέχουσες και μελλοντικές αποδοχές της και ο τέταρτος αφορά την ηθική βλάβη την οποία ισχυρίζεται ότι υπέστη λόγω της προσβολής της φήμης της.
      
                  1.
               
               
                  Με τον πρώτο λόγο προβάλλεται παραβίαση της αρχής της αναλογικότητας εκ μέρους της Ευρωπαϊκής Επιτροπής, όπερ συνιστά παρανομία για την οποία ευθύνεται η τελευταία και η οποία προκάλεσε ζημία στην προσφεύγουσα-ενάγουσα.
               
            
                  2.
               
               
                  Με τον δεύτερο λόγο προβάλλεται προσβολή των δικαιωμάτων άμυνας εκ μέρους της Ευρωπαϊκής Επιτροπής, όπερ συνιστά παρανομία για την οποία ευθύνεται η τελευταία και η οποία προκάλεσε ζημία στην προσφεύγουσα-ενάγουσα.
               
            
                  3.
               
               
                  Με τον τρίτο λόγο προβάλλεται παραβίαση της αρχής της χρηστής διοίκησης εκ μέρους της Ευρωπαϊκής Επιτροπής, όπερ συνιστά παρανομία για την οποία ευθύνεται η τελευταία και η οποία προκάλεσε ζημία στην προσφεύγουσα-ενάγουσα.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της αναλογικότητας εκ μέρους της Ευρωπαϊκής Επιτροπής, όπερ συνιστά παρανομία για την οποία ευθύνεται η τελευταία και η οποία προκάλεσε ζημία στην προσφεύγουσα-ενάγουσα.